***Paziņojums par fizisku personu datu apstrādi “Sporto visa klase” ietvaros***

Biedrības “Latvijas Olimpiskā komiteja” (LOK) rīkotajā skolu projektā “Sporto visa klase” piedalās ap 8300 bērnu no 369 klasēm un 75 Latvijas pašvaldībām.

Programma “Sporto visa klase” radīta 2013. gadā ar mērķi 2. – 6. klašu grupām mērķtiecīgi uzlabot visu klases skolēnu fizisko sagatavotību, stāju, dodot motivāciju nodarboties ar sportu, kā arī vērtēt skolēnu sekmes mācībās. Tā ir iespēja izzināt dažādus sporta veidus, kā arī stiprināt izpratni par kopīga rezultāta sasniegšanu kā vienotai komandai.

“Sporto visa klase” sagatavošanas, norises un starpsezonu periodā sabiedrības informēšanai par projekta norisi un tā mērķu popularizēšanai tiek izmantoti dažādi mediji.

“Sporto visa klase” pasākumi tiek filmēti un fotografēti. Iegūtie videoieraksti un fotogrāfijas tālāk tiek izmantoti “Sporto visa klase” atspoguļošanai medijos un sociālo tīklu platformās, kā arī LOK un tās sadarbības partneru gatavotajos promocijas materiālos.

Projekta sagatavošanas, norises un starpsezonu periodā LOK apstrādā sekojošus fizisko personu datus attiecīgu mērķu sasniegšanai:

|  |  |  |
| --- | --- | --- |
|  | *Dati* | *Mērķis* |
| 1. | Dalībnieku vārds, uzvārds  Vecāku vai likumisko aizbildņu vārds, uzvārds | Dalības nodrošināšana, apbalvošana, laureātu sasniegumu un Sporto visa klase popularizēšana, Zinātniskā pētījuma realizācija |
| 2. | Dalībnieku dzimšanas gads, mācību iestāde un klase | Dalības pieteikumu apstrāde, apbalvošana, laureātu sasniegumu un Sporto visa klase popularizēšana, projekta statistikas sagatavošana, Zinātniskā pētījuma realizācija |
| 3. | Dalībnieku augums, svars, vidukļa apkārtmērs;  dalībnieku aktivitāšu daudzuma, emocionālās pašsajūtas un ēšanas paradumu dati;  dalībnieku datorizētu kognitīvo funkciju (reakcijas ātrums, vizuālā uztvere) testu rezultāti | Zinātniskā pētījuma realizācija |
| 4. | Iesaistīto pašvaldību pilnvaroto personu, izglītības iestāžu direktoru, Sporta pedagogu un klases audzinātāju vārds, uzvārds, tālruņa numurs, e-pasta adrese | Dalības pieteikumu apstrāde, publiskošana mājaslapā – ieinteresēto dalībnieku (fizisku personu un organizāciju) saziņas iespējas nodrošināšana, “Sporto visa klase” popularizēšana |
| 5. | Projekta norises videoieraksti un fotogrāfijas | Projekta popularizēšana, sabiedrības informēšana par sportisku un veselīgu dzīvesveidu, LOK un tās sadarbības partneru promocijas materiālu veidošana |

Augstākminētie fizisku personu dati tiek iegūti saņemot dalības pieteikumus pirms projekta katras sezonas uzsākšanas, veicot projekta norises video un foto fiksāciju, saņemot dalībnieku iesūtītos materiālus “Labie darbi” sadaļā, organizējot laureātu apbalvošanu un veicot fiziskos testus un aptaujas projekta gaitā. Iegūtie dati tiek izmantoti tikai augstākminēto mērķu sasniegšanai. Dati, kas netiek tālāk izmantoti projekta realizācijai, promocijas materiālu veidošanai, Zinātniskā pētījuma veikšanai vai “Sporto visa klase” popularizēšanai, tiek dzēsti. Sagatavotie promocijas materiāli – foto, video un dokumentālie, var tikt publicēti medijos un sociālo tīklu platformās.

Augstākminētie fizisku personu dati tiek apstrādāti LOK saistošos ārējos normatīvajos aktos, tai skaitā un jo īpaši Sporta likumā, noteiktu pienākumu izpildei.

Datu pārzinis - Biedrība “Latvijas Olimpiskā komiteja”, Elizabetes iela 49, Rīga, LV-1010

Saziņai personas datu apstrādes jautājumos lūdzam izmantot e-pasta adresi: [manidati@olimpiade.lv](mailto:manidati@olimpiade.lv)